GUNKUL โชว์กำไรปี 62 ผงาดแตะ 2.14 พันลบ. ใจปั้มแจกปันผล 0.136 บ./หุ้น 15 พ.ค.นี้
GUNKUL โชว์กำไรปี 62 ผงาดแตะ 2.14 พันลบ. ใจปั้มแจกปันผล 0.136 บ./หุ้น 15 พ.ค.นี้
GUNKUL โชว์กำไรปี 62 ผงาดแตะ 2.14 พันลบ. ใจปั้มแจกปันผล 0.136 บ./หุ้น 15 พ.ค.นี้
26 ก.พ. 2563

นางสาวโศภชา ดำรงปิยวุฒิ์ ประธานกรรมการบริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า ผลการดำเนินงานงวดปี 2562 (สิ้นสุดวันที่ 31 ธันวาคม 2562) ของบริษัทและบริษัทย่อย พบว่า มีผลกำไรสุทธิ 2,147.33  ล้านบาทเทียบกับงวดเดียวกันกับปีก่อน มีกำไรสุทธิ 1,085.17  ล้านบาท เพิ่มขึ้น 1,062.16  ล้านบาท หรือคิดเป็น 97.88%
โดยกลุ่มบริษัท ฯ มีรายได้รวมเท่ากับ 7,195.26 ล้านบาท เทียบจากงวดเดียวกันของปีก่อน มีรายได้รวมอยู่ที่ 6,460.89 ล้านบาท เพิ่มขึ้น 734.37 ล้านบาท คิดเป็น 11.37%  โดยแบ่งเป็นรายได้จากการรับเหมาก่อสร้างและการให้บริการจำนวน 1,067.67 ล้านบาท และรายได้จากการขายไฟฟ้าและส่วนเพิ่มราคารับซื้อไฟฟ้าจำนวน 4,504.40 ล้านบาท
ทั้งนี้ จากผลการดำเนินงานที่เติบโตเพิ่มขึ้นที่ประชุมคณะกรรมการบริษัท ได้มีมติอนุมัติให้จ่ายเงินปันผล สำหรับงวดปี 2562 ให้กับผู้ถือหุ้นเป็นเงินสดในอัตราหุ้นละ 0.136 บาท รวมเป็นเงินปันผลจ่ายทั้งสิ้น 1,200 ล้านบาท คิดเป็นร้อยละ 137.88 ของกำไรสุทธิตามงบการเงินเฉพาะกิจการของบริษัทฯ หรือ คิดเป็นร้อยละ 56.52 ของงบการเงินรวมของบริษัทฯ โดยกำหนดให้ผู้ถือหุ้นที่จะมีชื่อปรากฎ ณ วันกำหนดรายชื่อผู้ถือหุ้น (Record Date) ในวันที่ 29 เมษายน 2563 วันที่ไม่ได้รับสิทธิปันผล (XD) วันที่ 28 เมษายน 2563 และกำหนดจ่ายเงินปันผล ในวันที่ 15 พฤษภาคม 2563
“ปีนี้เชื่อว่ารายได้ และกำไรสุทธิ จะเติบโตอย่างโดดเด่น  โดยคาดว่ารายได้รวมแตะระดับ 9,000 ล้านบาท หรือเติบโตประมาณ 25% เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ และพลังงานลม ทั้งในและต่างประเทศ ที่ดำเนินการจำหน่ายไฟฟ้าเชิงพาณิชย์ (COD) เต็มปี และปีนี้คาดว่าจะจำหน่ายไฟฟ้า เพิ่มอีกกว่า 100 เมกะวัตต์ และตั้งงบลงทุนปีละประมาณ 5,000 ล้านบาท
รวมถึงธุรกิจเทรดดิ้ง และธุรกิจรับเหมาก่อสร้างที่ยังคงมีการเติบโตได้อย่างต่อเนื่อง  ขณะที่บริษัทฯ เตรียมเข้าร่วมประมูลโครงการต่างๆ ของ กฟภ. กฟผ. และกฟน. คิดเป็นมูลค่ากว่า หมื่นล้านบาท เพื่อต่อยอดธุรกิจ จึงส่งผลให้อัตรารายได้และกำไรเติบโตตามเป้าหมายที่ตั้งไว้ ” นางสาวโศภชา กล่าว